钦定古今图书集成/理学汇编/字学典/第108卷 > 雷简夫
## 钦定古今图书集成/理学汇编/字学典/第108卷 > 雷简夫

按《宋史》本传：“雷简夫，字太简，康定中，杜衍荐之，以校
书郎签书秦州观察判官。张方平荐知雅州，迁尚书
职方员外郎。”

按《墨池编》：“简夫善真行书，守雅州，闻江声以悟笔法，
迹甚峻快，蜀中珍之。”

按《书史会要》，“简夫少年时学王右军《乐毅论》、锺东亭
《贺平贼表》、欧阳率更《醴泉铭》、褚河南《圣教序》、魏庶子
《郭知运碑》、颜太师《家庙碑》，后又见颜行书《马病帖》《乞
米帖》，苦爱重之，但自恨未及其自然。近刺雅安，昼卧
郡阁，因闻平羌江瀑涨声，想其波涛番番迅驶，掀搕
高下，蹙逐奔去之状，无物可寄。其情遽起作书，则中
心之想”出笔下矣。